
1. Mivel tudjuk meggyőzni az embereket, hogy érdemes Jézust követni?

A: ha jól tudunk beszélni          

B: ha látják Jézusra hagyatkozó szép életünket

C: ha meg tudjuk oldani mindennapi gondjaikat

2. Melyik hamis állítás?

A: Jézussal élni azt jelenti, hogy mindenki szimpatikus a számomra

B: Jézussal élni azt is jelenti, hogy szívesen vállalok áldozatot társaimért

C: Jézussal élni azt jelenti, hogy Ő a barátom

3. Péter örömmel gratulált barátjának új autójához, és egy érdekes matricát ajándékozott neki: kék mezőben fehér kereszt, benne SOS felirat. Felragasztja-e a barát a matricát?

A: nem, mert az csak papok, püspökök autóján lehet, jelezve, hogy bárkit szívesen meggyóntatnak   B: igen, mert új a jogosítványa is, és a matrica segítséget-megértést kér a közlekedési partnerektől  C: igen, mert tudja, hogy azt jelzi: baleset esetén papot kér

4. Marika mostanában sokat „ütközik” szüleivel és társaival is. Nemegyszer e nehéz ütközetekből imába menekül.

A: Ez csak egy hasznos önbecsapás, a tehetetlenségét így vezeti le  

B: Aki imádkozik, annak nem lenne szabad veszekedni  

C: Jézusnak elmondva másképp láthatja a helyzetet, és erőt is kaphat

5.Jóska magatartásában feltűnő javulást vett észre környezete. Mikor titkáról kérdezték, egyszerűen csak ennyit mondott: mostanában Jézussal leltározom naponta. Vajon mit értett ezalatt?

A: naponta keresgéli bűneit                                     

B: naponta feljegyzést készít  

C: Jézus szerető tekintete előtt vizsgálja tetteit

6. Péter kéri Édesanyját, hogy írassa ki a hittanról, mert az osztályból csak öten járnak, és a többiek ez idő alatt ebédelnek és játszanak. Jogos-e a kérés?

A: El kell ismerni, hogy nehéz így hittanra járni, de biztassuk a nehézség vállalására

B: Az ebédidőre és játékra-kikapcsolódásra mindenkinek szüksége van, jogos a kérés

C: Addig, míg nem jók a hittanra-járás körülményei, a Jóisten sem várja el, hogy járjunk

7. Mi az Édesanya helyes magatartása az előző esetben?

A: Jól leszidja Pétert, hogy ne legyen kedve legközelebb nyafogni, és persze, hogy nem íratja ki

B: Megérti Pétert és kiíratja, mert hátha később jobb körülmény lesz és majd nagyobb korában pótolhatja, ami most így kimarad      

C: Megérti Pétert, és beszélgetnek arról, hogy Jézus kedvéért ő is milyen nehézségeket vállal, és kéri, hogy helytállással segítsék egymást

8. Énekpróbára jár Jutka, hogy a zsoltárokat a szentmisére begyakorolják. Mi a jó indok?

A: Csak azért teszi, hogy a hittanbizonyítványba dicséretet írjanak

B: Szeret énekelni és örül, hogy szebb a szentmise, szívesen vállalja a próbákat

C: Nem szeret otthon unatkozni, inkább eljön a próbákra

9. Fontos-e, hogy szimpatikus legyen a papunk?

A: Igen, mert akármilyen egy pap, Isten fölszentelt szolgája   

B: Nagyon fontos, mert hogyan lehetne különben rendszeresen találkozni a szentmisén és gyónáskor

C: Nem fontos, de könnyebb egymást segítenünk, könnyebbek a rendszeres találkozások, ha igyekszünk emberileg is közelebb kerülni egymáshoz

10. Melyik a nemcsak fiataloknak ajánlott kiadvány?

A: Teofil                                  

B: Új Kalász                        

C: Zászlónk

